9-14 फरवरी के दौरान एनसीआर में होने वाले ऑटो एक्सपो के दौरान मारुति अपनी स्विफ्ट के नए वर्जन को लॉन्च करने जा रही है। सूत्रों से मिली जानकारी के मुताबिक अगले कुछ महीनों में मारुति अपने लोकप्रिय मॉडल Wagon R, Ertiga और Ciaz के भी नए वर्जन लॉन्च करेगी। मारुति के कार्यकारी निदेशक आर एस कल्सी से जब नई कारों और पुरानी कारों के नए वर्जन के लॉन्च के बारे में पूछा गया तो उन्होंने कहा कि यह एक लगातार चलने वाली प्रक्रिया है और कौन सी कार पहले लॉन्च होने जा रही है इसपर अभी टिप्पणी नहीं कर सकते।